
గోల్కొండ రాజ్య సింహాసనాన్ని అధిష్ఠించిన ఏకైక బహుజనుడిగా పేరొందిన సర్దార్ సర్వాయి పాపన్న గౌడ్ వారసులుగా గర్వంగా చెప్పుకునే గీత కుల(గౌడ)వృత్తిదారులు నేడు తీవ్ర దుర్భర పరిస్థితుల్లో జీవనం సాగిస్తున్నారు. అతి ప్రమాదకర వృత్తిని తరతరాలుగా ఆచరిస్తూ, కాలం గడుపుతూ, కడుపు నింపుకుంటున్న ప్రకృతి సహజ పానీయ విక్రేతలు ప్రస్తుతం కడుపు మాడ్చుకుని కన్నీళ్లు తాగి వెళ్లదీసే దుస్థితి దాపురించింది.కల్లుకు గిరాకీ తగ్గడం మరియు ప్రతీ కుగ్రామంలో సైతం ఆల్కహాల్ లభ్యత వల్ల గీత కార్మికులకు కడుపు నిండటం గగనంగా మారింది. ప్రభుత్వం నుండి ఆశించిన సాయం అందటం లేదు. అంతేకాక ఎవరూ చెల్లించని విధంగా కుల వృత్తి పన్ను చెల్లించే విధానం నేటికీ కొనసాగుతున్న తీరు విడ్డూరం. వీరిపై చెట్లు ఉన్న భూ యజమానుల ఆధిపత్యం సరేసరి. అయితే ఎన్నో ఏళ్ళ కల నిజమై తెలంగాణ ప్రత్యేక రాష్ట్రంగా ఏర్పడిన తరువాత 50 సంవత్సరాలకే పెన్షన్ సౌకర్యం కల్పించిన మన ముఖ్యమంత్రి గారు ప్రమాదకర వృత్తిలో ఉన్న ఈ వృత్తిదారులను ఆదుకోవాల్సిన అవసరం ఎంతైనా ఉంది.ముఖ్యంగా ప్రతీ గ్రామంలో గౌడ వృత్తి వారికి సొసైటీ ఏర్పాటు (ఆబ్కారీ శాఖ) చేయాలి. ఇప్పుడు ఉన్న శిస్తు (రకం) నుండి కొంత మినహాయించి  మరింత ప్రభుత్వం చెల్లించి అందరికీ బీమా వర్తింపచేయాలి. ప్రతి గ్రామంలో లభ్యమైన మేరకు కనీసం 3-5 ఎకరాల భూమి వీరికి కేటాయించి ప్రతీ గ్రామం నందు వీరికి కమ్యూనిటీ హాల్, రాజకీయ అవకాశాలలో విస్తృత అవకాశం కల్పించాలి. చెట్టు పై నుండి పడి మరణించిన వారికి తక్షణమే సాయం అందేలా చర్యలు తీసుకోవాలి. నష్ట పరిహారం 10లక్షలకు పెంచాలి. గౌడలకు ప్రత్యేక కార్పొరేషన్ ఏర్పాటు చేయాలి. వీరి ఆత్మాభిమానానికి , పోరాట పటిమకు గుర్తుగా యోధులకు సముచిత స్థాయిలో గౌరవించాలి. రాజధాని యందు ‘గౌడ భవన్’ నిర్మాణం, పాపన్న  మొగిలయ్య గౌడ్ల జయంతి వర్ధంతి రోజుల యందు సాంస్కృతిక కార్యక్రమాలు జరపాలి.  ‍– వినోద్ కుమార్ సుద్దల, హైదరాబాద్

golkonda rajya simhaasanaanni adhishtinchina ekaika bahujanudigaa perondina sardar sarvai paapanna goud vaarasulugaa garvamgaa cheppukune geetha kula(gauda)vruttidaarulu nedu teevra durbhara paristhitullo jeevanam saagistunnaaru. athi pramaadakara vruttini tarataraalugaa aacharistuu, kaalam gaduputuu, kadupu nimpukuntunna prakruti sahaja paaneeya vikretalu prastutam kadupu maadchukuni kanneellu taagi velladeese dusthiti daapurinchindi.kalluku giraki taggadam mariyu pratee kugramamlo saitam alcahal labhyata valla geetha kaarmikulaku kadupu nindatam gaganamgaa maarindi. prabhutvam nundi aasinchina saayam andatam ledu. antekaka evaruu chellinchani vidhamgaa kula vrutti pannu chellinche vidhaanam netiki konasaagutunna teeru vidduram. veeripai chetlu unna bhoo yajamaanula aadhipatyam saresari. ayithe enno ella kala nijamai telamgaana pratyeka rashtranga erpadina taruvaata 50 samvatsaraalake pension soukaryam kalpinchina mana mukhyamantri gaaru pramaadakara vruttilo unna ee vruttidaarulanu aadukovaalsina avasaram entainaa undi.mukhyamgaa pratee graamamlo gauda vrutti vaariki socity erpaatu (abcary saakha) cheyali. ippudu unna shistu (rakam) nundi kontha minahaayinchi  marinta prabhutvam chellinchi andarikee beema vartimpacheyaali. prati graamamlo labhyamaina meraku kaneesam 3-5 ekaraala bhoomi veeriki ketayinchi pratee graamam nandu veeriki community hal, rajakeeya avakaasaalalo vistruta avakaasam kalpinchaali. chettu pai nundi padi maraninchina vaariki takshaname saayam andela charyalu teesukovali. nashta pariharam 10lakshalaku penchaali. goudalaku pratyeka carporation erpaatu cheyali. veeri aatmaabhimaanaaniki , porata patimaku gurtugaa yodhulaku samuchita sthaayilo gowravinchaali. rajadhani yandu ‘gauda bhavan’ nirmaanam, paapanna  mogilayya goudla jayanti vardhanti rojula yandu saamskrutika kaaryakramaalu jarapali.  ‍– vinod kumar suddala, hyderabad